高士德大馬路

高士德大馬路，係澳門半島望德堂區同聖安多尼堂區一條主要馬路，呢條路由士多鳥拜斯大馬路開始一路去到罅些喇提督大馬路為止，係由東南邊去到西北邊嘅一條東西向大動脈。

背景
1905年，呢條路以第九十六任澳督高士德嚟命名做柯高大馬路，後來因為「柯高」兩個字讀起來好怪，所以先改成高士德大馬路。

1970年代之前，呢條馬路以兩層高住宅為主。

1970年代之後，逐漸形成而家商住混合嘅景觀。

1990年代，由於松山隧道落成，交通開始負荷唔到，澳葡政府先焗住響東南方嗰邊起一條雙向嘅行車天橋，直通松山隧道口，所以斬咗原本種響馬路中間分隔車道嘅榕樹。而冇受起行車天橋影響嘅榕樹就反而受到起垃圾收集站而斬咗。另外，響馬路兩邊保留咗早期石製嘅路標。

相

攷

類:澳門街道